**14. 4. 2020. – Uskrs –**

Poštovani roditelji i dragi učenici,

Crkva slavi najveći blagdan Uskrs: **Aleluja, uskrsnu Gospodin uistinu!**

Neka vam je sretan i blagoslovljen Uskrs.

**Aleluja, aleluja, Onom koji Uskrsnu!**

U ovome svetom, Uskrsnom, tjednu neka nam uvodna molitva budu riječi pjesme Dječjeg zbora Sanctus, pjesma - A le lu aleluja na poveznici: <https://www.youtube.com/watch?v=2FXEVGTIjzc>

Uskrsno vrijeme je najvažnije vrijeme u našoj Crkvi, razlog tomu je što smo po Isusu oslobođeni od grijeha, Bog nas na novi život poziva.

Jer se nalazimo u Uskrsnom tjednu, tjednu radosti i slavlja,

**Ovo su vaši zadatci:**

* Pročitajte tekst u udžbeniku na 79. stranici, **Svjedočiti pobjedu uskrsnuloga Krista.**
* Napišite naslov u bilježnici: **USKRS**. Odgovorite na pitanja punim rečenicama, **pitanja obavezno prepisujte:**
1. Tko je prvi došao pogledati Isusov grob?
2. U koji su dan žene došle na grob, (pazi, ovo „po suboti“ znači poslije subote) i koji je to zapravo dan u tjednu?
3. Zašto je anđeo odvalio kamen s Isusova groba – da bi žene mogle ući ili da bi Isus mogao izaći?
4. Koje se poruke pojavljuju dvaput u tekstu (jednom ih govori anđeo, a uskrsnuli Isus ih ponavlja; nemojte gledati potpuno iste riječi već poruke)?

**Molim vas da do 21. 4. 2020. riješite zadatke. (Ne morate slikom slati rezultate ovoga rada.)**

**Vjeroučiteljica će pregledati bilježnice i radne bilježnice prilikom povratka u redovnu nastavu.**

Za kraj jedna obavijest (samo ako želite):

*Dječji mjesečni list****MALI KONCIL – MAK****, u želji da i u doba izolacije zbog korone dopre do što više svojih „makovaca“, ali i onih koji to tek požele postati, svoj****TRAVANJSKI USKRSNI BROJ****daruje vam****DIGITALNO DOSTUPAN****, i to u cijelosti – od 1 do 52 stranice! Pun poticajnih, zanimljivih, poučnih i kreativnih sadržaja, osmišljenih upravo za uskrsne dane, za djecu ali i cijele obitelji. Neka vam „Mak“ bude i razigrana „dopuna” vjeronauku, kao potvrda istine da je Uskrs „najjači“! Jer Isus je na križu pobijedio i bolest, i nemoć, i smrt samu – dajući nam sigurnost u pobjedu života zauvijek!*

<https://mak.glas-koncila.hr/all-room-list/uskrs-je-najjaci/>

**Do idućeg puta neka vam Dobri Bog udijeli svako dobro i neka vas štit od svega zla.**